CELEX: 62010CJ0082
Language: sk
Date: 2011-09-29 00:00:00
Title: Rozsudok Súdneho dvora (štvrtá komora) z 29. septembra 2011. # Európska komisia proti Írsku. # Nesplnenie povinnosti členským štátom - Smernica 73/239/EHS - Články 6, 8, 9, 13 a 15 až 17 - Smernica 92/49/EHS - Články 22 a 23 - Priame poistenie iné ako životné poistenie - Zmena stanov poisťovne, pokiaľ ide o rozsah jej pôsobnosti - Nepoužitie právnej úpravy Únie v oblasti neživotného poistenia. # Vec C-82/10.

Rozsudok Súdneho dvora (štvrtá komora) z 29. septembra 2011 – Komisia/Írsko
      (vec C‑82/10)
      „Nesplnenie povinnosti členským štátom – Smernica 73/239/EHS – Články 6, 8, 9, 13 a 15 až 17 – Smernica 92/49/EHS – Články 22 a 23 – Iné priame poistenie než životné poistenie – Zmena stanov poisťovne, pokiaľ ide o rozsah jej pôsobnosti – Nepoužitie právnej úpravy Únie v oblasti neživotného poistenia“
      1.                     Voľný pohyb osôb – Sloboda usadiť sa – Slobodné poskytovanie služieb – Priame poistenie s výnimkou životného poistenia – Smernica
            73/239 – Povinnosť poisťovní získať povolenie – Vylúčenie niektorých podnikov – Reštriktívny výklad (smernica Rady 73/239,
            zmenená a doplnená smernicou 2005/68, články 4 a 6) (pozri body 42 – 44, 47, 48)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (pozri bod 57)
      3.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 258 ZFEÚ) (pozri bod 58)
      Predmet
      
         
               Nesplnenie povinnosti členským štátom – Porušenie článkov 6, 8, 9, 13, 15, 16 a 17 prvej smernice Rady 73/239/EHS z 24. júla
                  1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho
                  poistenia s výnimkou životného poistenia (Ú. v. ES L 228, s. 3; Mim. vyd. 06/001, s. 14) – Porušenie článkov 22 a 23 smernice
                  Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho
                  poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom
                  poistení) (Ú. v. ES L 228, s. 1; Mim. vyd. 06/001, s. 346)
               
            Výrok
      
         
                  1.
               
               
                  
               
               
                  	Írsko si tým, že na všetky poisťovne nediskriminačným spôsobom neuplatnilo právnu úpravu Únie v oblasti poistenia, a to najmä
                     články 6, 8, 9, 13 a 15 až 17 prvej smernice Rady 73/239/EHS z 24. júla 1973 o koordinácii zákonov, iných právnych predpisov
                     a správnych opatrení vzťahujúcich sa na začatie a vykonávanie priameho poistenia s výnimkou životného poistenia, zmenenej
                     a doplnenej smernicou Európskeho parlamentu a Rady 2005/68/ES zo 16. novembra 2005, ako aj články 22 a 23 smernice Rady 92/49/EHS
                     z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou
                     životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení), zmenenej
                     a doplnenej smernicou 2005/68, nesplnilo povinnosti, ktoré mu z týchto smerníc vyplývajú.
                  
               
            
         
                  2.
               
               
                  
               
               
                  	Írsko je povinné nahradiť trovy konania.